Dringende aansoek oor Valke-hoof se skorsing uitgestel | Maroela Media
Die HSF en polisieminister Nathi Nhleko se regsverteenwoordiger het Donderdag in die hof 'n skikking bereik nadat regter Bill Prinsloo die dringendheid van die aansoek aangehoor het.
Die uitstel sal toelaat dat die minister genoeg tyd het om 'n opponerende beëdigde verklaring en argumente teen die aansoek in te dien.
Die aansoek sal Maandag om 08:00 aangehoor word.
Dramat is op 23 Desember geskors hangende 'n ondersoek rakende sy beweerde betrokkenheid by die onwettige uitlewering van Zimbabwiërs in 2010.
Die polisie het op 30 Desember bewerings ontken dat Dramat gevra is om inligting te verskaf oor die Nkandla-ondersoek aan Riah Phiyega, nasionale polisiekommissaris.
Dianne Kohler-Barnard, DA-LP, het toe gesê haar party glo dat Dramat se skorsing verband hou met Nkandla. Ramaloko het egter die bewering ontken.
Johan Nortje, Dramat se regsverteenwoordiger, het destyds tydens 'n onderhoud op Radio 702 genoem dat Nkandla moontlik die rede agter Dramat se skorsing is. Dramat se regsverteenwoordiger het Nathi Nhleko, minister van polisie, tot 5 Januarie tyd gegee om sy skorsing op te hef, wat nie plaasgevind het nie.
Die HSF het verlede week gesê hy gaan Dramat se skorsing,en die besluit om genl.maj. Benny Ntlemeza as waarnemende hoof van die Valke aan te stel, in die hof betwis.
Genl.maj. Shadrack Sibiya, die hoof van die Valke in Gauteng, het ook op 5 Januarie 'n kennisgewing ontvang dat hy geskors gaan word. Dit hou glo ook verband met die onwettige uitlewering van die Zimbabwiërs. Kol. Leslie Maluleke, senior beampte by die Valke, het na bewering ook 'n kennisgewing van skorsing ontvang.
En so word dom zumpie beskerm
Die huidige regering klou om aan bewind te bly, en sal skerm vir skelm JZ want as hy waai moet hulle ook waai, en hulle het nog nie klaar gesteel nie. Die dag wanneer JZ en sy kaders finaal die parlement verlaat gaan ons met NIKS sit nie. Ons sal hierdie land van vooraf moet opbou. want dit sal vrot gesteel wees!